אוגוסט 2006

הקמת ועדת בטיחות לעמותת אז"מ
1. בישיבת הנהלת העמותה שנערכה בתאריך 2.7.06 הוחלט שתיוסד ועדת בטיחות.
2. הרקע להחלטה נבע מכך שמדי פעם אנו נתקלים בפעילות טיסה של טייסי אז"מ חורגת מטיסה שגרתית בנתיבים ולא עלפי הנוהלים.  חריגה זו נובעת בד"כ מחוסר דיעת נוהלים, או שיקול דעת מוטעה, או אף לפעמים במתכוון ללא ידיעת התוצאות עלולות להיות כתוצאה מחריגה זו.
3. תופעה זו קוממה עלינו את רשות התעופה האזרחית, או את רשות שדות התעופה אם חרגה בתחום שדה תעופה, או אף את חיל האוויר אם הייתה בקרבת שדות ח"א או באזורים אסורים לטיסה.
4. מטרות ועדת הבטיחות:
    א) לבחון ולתחקר את אירועי הבטיחות החריגים עם המעורבים  באירועים.
    ב) להפיץ לחברים את האירועים המתוחקרים על-מנת שכולנו נוכל ללמוד מכך (ועפ"י שיקול הועדה – הפרסום יהיה ללא פרטים מזהים). 
    ג) למסד את הקשר עם הרשויות השונות כדי להקטין את החיכוך ולהגביר את שיתוף הפעולה בהיבט הבטיחותי.
    ד) וכל זאת כדי להגביר את המודעות לבטיחות בקרב טייסי העמותה.

5. הרכב הועדה:

    הועדה תכלול 4 חברים: טייס ראשי (יו"ר הועדה), יו"ר העמותה, טייס עמותה בעל ניסיון טיסה רב, וטייס עמותה עם ניסיון טיסה מועט.
6. דרך פעולת הועדה:

    - בכוונת הועדה להגיע למצב שבו החברים מדווחים לוועדה ביוזמתם על אירועים הקשורים לטיסה (על הקרקע ובאוויר) שקרו להם.

    - האירועים יתוחקרו ע"י הועדה יחד עם הטייסים הקשורים לאירוע, ויופצו לחברים
      ללא פרטים מזהים.
7. אין בתחקור אירוע שיבוצע ע"י ועדת הבטיחות תחליף לצורך במילוי טופס "תאונה / תקרית לכלי טיס" שחייב למלא כל טייס שארע לו אירוע כזה, עפ"י הכתוב ב- AIP (= פרסום מידע תעופתי), ואשר חייב לשלוח אותו ישירות לחוקר הראשי תוך 24 שעות.

    טופס למילוי אירוע חריג ניתן להוריד מאתר העמותה.

